Mi ad msefhemenn imawlan n yesli d teslit ɣef wass n tmeɣra ulac uguren, ad sawḍen imawlen n uqcic-nni awren i twacult n teqcict-nii iwakken ad fetlen seksu ulla d imawlen n uqcic-nii diɣen ad fetlen seksu . Taxtaren-tt tilawin ass deg wayed ad fetlent seksu ass n sebt neɣ larbԑa neɣ laxmis,d wigi ɣurs-nset i-d ussan qqarent d ussan anda i yeԑmar suq deg-s , d ussan yelhan;ihi ad sendahent tilawin n taddart iwakken ad meԑawan-net ad fetlent seksu ad -awint iɣarbalen diɣen teɣawsa yaԑnan leftil; ad fetlent azal n uqenṭar n seksu.Tilawin n tmenaḍṭ n Tizi Ɣennif tt-farasent tagnit n leftil n seksu akken ad d-sufɣent yak yiɣublan d wuguren i d tt-melilent deg tudert –nsent n yal ass , d lԑtab i d seԑdant deg temẓi-nsent s cnawi d yisefra.